
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 7.403 lei din bugetul local al Municipiului Focşani 
pe anul 2013  reprezentând cheltuieli neeligibile aferente proiectului „TO READ IS TO GROW” derulat de Şcoala Gimnazială Duiliu Zamfirescu Focşani în cadrul programului Comenius
 în perioada 7 - 12 octombrie 2013
              Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de d-l Matişan Bogdan Emilian, consilier local, prin care se propune aprobarea alocării sumei de 7.403 lei din bugetul local al Municipiului Focşani pe anul 2013  reprezentând cheltuieli neeligibile aferente proiectului „TO READ IS TO GROW” derulat de Şcoala Gimnazială Duiliu Zamfirescu Focşani în cadrul programului Comenius în perioada 7 - 12 octombrie 2013, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 47748/19.09.2013;
           - Văzând avizul favorabil al Comisiei de buget şi administraţie publică;
           - Având în vedere adresa nr. 2097/17.09.2013 transmisă de Şcoala Gimnazială Duiliu Zamfirescu Focşani, înregistrată la nr. 47383/17.09.2013;
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 7.403 lei din bugetul local al Municipiului Focşani pe anul 2013 reprezentând cheltuieli neeligibile aferente proiectului „TO READ IS TO GROW” derulat de Şcoala Gimnazială Duiliu Zamfirescu Focşani în cadrul programului Comenius în perioada 7 - 12 octombrie 2013,  sumă care va fi utilizată pentru acoperirea cheltuielilor de transport necesare desfăşurării activităţilor proiectului. 
               Art. 2 Suma prevăzută la art 1 va fi utilizată de Şcoala Gimnazială Duiliu Zamfirescu Focşani, din bugetul propriu, de la capitolul bugetar 65.02.03.02 „Învăţământ gimnazial”, articolul bugetar 20.30.30 -„Alte cheltuieli cu bunuri şi servicii”. 
              Art.3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi Şcoala Gimnazială Duiliu Zamfirescu Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Alecsandrescu Dorian                                          SECRETARUL MUNICIPIULUI 

                                                                                                                    FOCŞANI

        Corhană Eduard Marian                         

Municipiul Focşani, 26 septembrie 2013                                                      

